یاسای مافە مەدەنییەکانی ساڵی ١٩٥٧

یاسای مافە مەدەنییەکانی ساڵی ١٩٥٧ یەکەم یاسای مافی مەدەنی فیدراڵی بوو کە لەلایەن کۆنگرێسی ویلایەتە یەکگرتووەکانی ئەمریکاوە پەسەندکرا لە دوای یاسای مافە مەدەنییەکانی ساڵی ١٨٧٥. ئەم پڕۆژە یاسایە لەلایەن کۆنگرەی ٨٥ی ویلایەتە یەکگرتووەکانی ئەمریکاوە پەسەندکرا و لە ٩ی ئەیلوولی ١٩٥٧ لەلایەن سەرۆک دوایت ئایزنھاوەرەوە واژووی لەسەر کرا.

بڕیاری دادگای باڵا لە ساڵی ١٩٥٤ لە دۆسیەی براون دژی دەستەی پەروەردە سەرنجی گشتی ھێنایە سەر پرسی جیاکردنەوەی قوتابخانەکان. سەرکردەکانی دیموکراتەکانی باشوور ھەڵمەتێکی "بەرخۆدانی بەرفراوان"یان لە دژی پراکتیکەکانی دەسەڵاتی دادوەری بەھۆی جیاوازیکردنی ڕەگەزپەرستی دەستپێکرد. لە نێوان ئەم ھەڵمەتەدا، سەرۆک ئایزنھاوەر پڕۆژە یاسایەکی مافە مەدەنییەکانی پێشنیاز کرد کە ئامانج لێی دابینکردنی پاراستنی فیدراڵی بوو بۆ مافی دەنگدان بە ئەمریکییە ئەفریقییەکان، چونکە زۆربەی ئەمریکییە ئەفریقییەکان لە باشووری ئەمریکا بە شێوەیەکی کاریگەر مافی دەنگدانیان لێ زەوت کرا بەپێی یاسا جیاوازەکانی ویلایەت و ناوخۆیی. 

ھەرچەندە یاسای مافە مەدەنییەکان لەلایەن کۆنگرێسەوە پەسەندکرا، بەڵام نەیارانی توانیان چەند بڕگە و یاسای دیکە ھەڵبوەشێننەوە، ئەمەش کاریگەرییە دەستبەجێیەکەی سنووردار کرد. لە میانەی مشتومڕ لەسەر پڕۆژە یاساکە، سیناتۆر سترۆم تۆرموند بەشداری درێژترین دواخستنی سیاسی کرد لە مێژووی ئەنجومەنی پیران. سەرەڕای کاریگەرییە سنووردارەکانی لەسەر بەشداریکردنی دەنگدەرانی ئەمریکی ئەفریقایی، یاسای مافە مەدەنییەکانی ساڵی ١٩٥٧ کۆمیسیۆنێکی تایبەتی تایبەت بە مافە مەدەنییەکان و بەشی مافە مەدەنییەکانی وەزارەتی دادی ویلایەتە یەکگرتووەکانی ئەمریکای دروستکرد. دواتر کۆنگرێس چەندین یاسای مافە مەدەنییەکانی دەرکرد کە زۆر بە کاریگەرتر و ھاوشێوەی یاسای مافە مەدەنییەکانی ساڵی ١٩٦٠ و یاسای مافە مەدەنییەکانی ساڵی ١٩٦٤ و یاسای مافی دەنگدانی ساڵی ١٩٦٥ دادەنران.

 سەرچاوەکان